"Meil on sel nädal 30 kraadi sooja ja veelgi rohkem, juba hoiatatakse meedias kuuma eest! Oh seda Eesti elu, pole hea külm ega soe! Mina naudin seda sooja täiega. Ainult et eile viskasin ennast Stockmannist tulles ülekäigurajale rohelise tulega pikali maha! Jalg vääratas asfaldikonarusel ja olingi nagu konn sõiduteel, põlv sai jube haiget. Ma ei kiirustanud ka üles tõusma, kuna ei suutnud. Kohe hakkas aga punane tuli põlema, autod sõitsid väga  ettevaatlikult mu jalgade tagant läbi. Nägid, et üks mutt on teel juba küpse! Ükski eestlane appi ei tõtanud, lõpuks inglastest vanem paar tuli abiks, mees sikutas mu püsti ja oli väga mures, kas ma ikka edasi saan jalgadel seista! Nii kena neist. Ma juba toibusin ja võisin edasi komberdada, nad tahtsid mind isegi talutada. Nii palju siis meie kaasmaalastest."